stanford-oval/wikipedia huggingface dataset:
Fences

| Fences |
| --- | --- |

Ohjaaja:  Denzel Washington
Käsikirjoittaja:  Tony Kushner
Perustuu:  August Wilsonin näytelmään Fences (1983)
Tuottaja:   Scott Rudin  Denzel Washington  Todd Black 
Säveltäjä:  Charlotte Bruus Christensen
Kuvaaja:  Charlotte Bruus Christensen
Leikkaaja:  Hughes Winborne
Pääosat:   Denzel Washington  Viola Davis  Jovan Adepo  Mykelti Williamson  Russell Hornsby  Stephen Henderson  Saniyya Sidney 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix Hulu
Ensi-ilta:   2016-12-1616. joulukuuta 2016 (Yhdysvallat)  
Kesto:  139 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Fences on vuonna 2016 ensi-iltansa saanut yhdysvaltalainen draamaelokuva, jonka on ohjannut Denzel Washington. Se perustuu  August Wilsonin samannimiseen näytelmään vuodelta 1983. Elokuvan pääosissa ovat Washington itse ja Viola Davis.
Elokuva sai ensi-iltansa Yhdysvalloissa 16. joulukuuta 2016.
Viola Davis palkittiin roolistaan parhaan naissivuosan Oscarilla.
Näyttelijät

| 0 | 1 | 2 |
| --- | --- | --- |
|  Denzel Washington  | … |  Troy Maxson   |
|  Viola Davis  | … |  Rose Maxson   |
|  Jovan Adepo  | … |  Cory Maxson   |
|  Mykelti Williamson  | … |  Gabriel Maxson   |
|  Russell Hornsby  | … |  Lyons Maxson   |
|  Stephen Henderson  | … |  Jim Bono   |
|  Saniyya Sidney  | … |  Raynell Maxson   |
|  Toussaint Raphael Abessolo  | … |  Troyn isä   |
Vastaanotto > Arvostelut

Elokuva on saanut hyvän vastaanoton kriitikoilta. Arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7.4/10. Keräys perustuu 21 arviointiin. Metacriticissä elokuvalla on 70 pistettä 100:sta.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus | Palkinnot ja ehdokkuudet> Lähde |
| --- | --- | --- | --- | --- |
| Golden Globe | Miespääosa | Denzel Washington | Ehdokkuus |  |
| Golden Globe | Naissivuosa | Viola Davis | Voitto |  |
| Oscar | Elokuva | Todd Black, Scott Rudin ja Denzel Washington | Ehdokkuus |  |
| Oscar | Miespääosa | Denzel Washington | Ehdokkuus |  |
| Oscar | Naissivuosa | Viola Davis | Voitto |  |
| Oscar | Sovitettu käsikirjoitus | August Wilson | Ehdokkuus |  |
| Screen Actors Guild Awards | Miespääosa | Denzel Washington | Voitto |  |
| Screen Actors Guild Awards | Naissivuosa | Viola Davis | Voitto |  |
| Screen Actors Guild Awards | Paras näyttelijäkokoonpano | Jovan Adepo, Viola Davis, Stephen McKinley Henderson, Russell Hornsby, Saniyya Sidney, Denzel Washington,  Mykelti Williamson | Ehdokkuus |  |
Aiheesta muualla

Fences Internet Movie Databasessa (englanniksi)
Frans Laurisilta

Frans Fredrik Laurisilta, sukunimi aik. Heino (5. helmikuuta 1878 Nurmijärvi – 16. marraskuuta 1942 Helsinki) oli suomalainen filosofian maisteri ja Eiran yhteiskoulun perustaja ja johtaja.
Frans Laurisilta pääsi ylioppilaaksi Hämeenlinnan lyseosta 1904 ja hän valmistui Helsingin yliopistosta opettajakandidaatiksi 1915 sekä filosofian kandidaatiksi ja maisteriksi 1923.
Laurisilta oli virkailijana rautatiehallituksen kontrollikonttorissa 1916–1919 ja tilastokonttorissa 1921–1924. Hän oli opettajana Lahden yhteiskoulussa, Pieksämäen yhteiskoulussa ja Viipurin reaalikoulussa. Laurisilta oli opettajana Porin lyseossa 1929–1931. Vuonna 1931 hän perusti Eiran yhteiskoulun Helsinkiin. Kouluhallituksen tarkastuksessa 1933 koulun toiminnassa havaittiin useita puutteita muun muassa kouluhuoneiston ja opetusvälineiden suhteen eikä koululle sen vuoksi myönnetty valtionapua. Koulu jatkoi silti toimintaansa mutta osa koulun opettajista ja oppilaista siirtyi 1934 pastori Hannes Anttilan perustamaan uuteen Tehtaanpuiston yhteiskouluun. Eiran yhteiskoulu toimi aluksi Pietarinkatu 23:ssa mutta 1934 koulu siirtyi Kasarminkatu 1:een. Vuonna 1936 ja 1937 pidetyissä uusissa tarkastuksissa koulun tilanne ei ollut parantunut. Kouluhallitus ehdotti sen vuoksi koulun lakkauttamista. Koulun toiminta päättyi vuoden 1937 lopussa.
Frans Laurisilta on haudattu Hietaniemen hautausmaalle.
Julkaisuja

Luukalojen sukuelinten kehitys. Pro gradu-tutkielma, Helsingin yliopisto 1915
Litorinameren rannat Viipurinlahden ympärillä Viipurin ympäristö: maisematieteellinen kuvaus, perustuva topografiseen karttaan. Opinnäyte, Helsingin yliopisto 1928
Folksamhuset

Folksamhuset on toimistokäytössä oleva tornitalo Tukholman Södermalmin eteläosassa lähellä Götgatanin eteläpäätä ja niin sanottua Skanstullia. Se on vakuutusyhtiö Folksamin pääkonttori.
Nils Einar Erikssonin ja Yngve Tegnérin suunnittelema tornitalo rakennettiin 1958–1959. Torniosassa on 22 kerrosta, mutta rakennukseen kuuluu myös matalampi osa, jossa on muun muassa ravintola ja konferenssitiloja. Talon ulkoseinät on verhoiltu marmorilaatoilla.
Aiheesta muualla

Kuvia tai muita tiedostoja aiheesta Folksamhuset Wikimedia Commonsissa
Freddie Keppard

Freddie Keppard (27. helmikuuta 1890 New Orleans, Louisiana – 15. heinäkuuta 1933 Chicago, Illinois) oli yhdysvaltalainen jazz-kornetisti. Hän oli Buddy Boldenia seurannut ja King Oliveria edeltänyt kornetin "kuningas" New Orleansissa. Keppard oli aktiivinen noin vuodesta 1906, jolloin hän johti Olympia Orchestraa ja oli vapaana taiteilijana New Orleansissa. Vuonna 1914 hän oli mukana viemässä jazzmusiikkia Los Angelesiin Original Creole Bandin kanssa.
Asetuttuaan Chicagoon 1920-luvun alussa Keppard työskenteli Doc Cookin Dreamland Orchestran, Erskine Taten, Ollie Powersin ja Charles Elgarin kanssa. Vuosina 1923–1927 Keppard teki levytyksiä muun muassa oman Jazz Cardinals -kokoonpanonsa kanssa. Hän kärsi alkoholismista ja tuberkuloosista, johon hän kuoli 43-vuotiaana. Hänen kaikki levytyksensä on julkaistu yhdellä European King Jazz -levy-yhtiön CD:llä.
Florian Meyer

| Florian Meyer |
| --- | --- |

Henkilötiedot
Koko nimi:  Florian Meyer
Syntynyt: 21. marraskuuta 1968 (ikä 55) Braunschweig, Länsi-Saksa
Jalkapallotuomari
Pituus:  178 cm
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1998– 2002– | Bundesliiga FIFA |  |  |

Florian Meyer (s. 21. marraskuuta 1968 Braunschweig, Länsi-Saksa) on saksalainen jalkapalloerotuomari. Hän on tuominnut kotimaansa pääsarjassa vuodesta 1998 asti. Neljä vuotta myöhemmin hänestä tuli kansainvälinen erotuomari.
Meyer toimi vuoden 2007 Mestarien liigan loppuottelussa neljäntenä erotuomarina. Loppuottelussa pelasivat vastakkain italialainen Milan ja englantilainen Liverpool.
Aiheesta muualla

Meyerin esittely Saksan jalkapalloliiton sivustolla (saksaksi)
Freddie Laker

Sir Frederick Alfred Laker (6. elokuuta 1922 Canterbury Englanti – 9. helmikuuta 2006 Hollywood, Florida) oli brittiläinen ilmailuyrittäjä, joka tunnetaan parhaiten hänen vuonna 1966 perustamastaan Laker Airways -lentoyhtiöstä, joka meni vararikkoon vuonna 1982. Muita Lakerin yrityksiä olivat lentokoneiden muunnostöitä tehnyt Aviation Traders sekä lentoyhtiöt Air Charter, Channel Air Bridge ja Laker Airways -nimeä käyttäneet yhtiöt Yhdysvalloissa ja Bahamalla.
Laker oli ensimmäisiä lentoyhtiön omistajia, joka otti käyttöön pelkistetyn palvelun ilmaliikenteen liiketoiminta-ajatuksen. Samaa toiminta-ajatusta ovat sittemmin, parhaimmillaan menestyksekkäästikin, soveltaneet EasyJet, Ryanair, Southwest Airlines, AirAsia ja monet muut halpalentoyhtiöt.
Folksam

Folksamin talo Tukholmassa.
Folksam on vuonna 1908 perustettu suuri ruotsalainen vakuutusyhtiö. Yhtiön pääkonttori ja kotipaikka on Tukholmassa. Yhtiö laajeni vuosien saatossa useisiin Ruotsin lähimaihin, mutta on 2010-luvulla keskittynyt jälleen ruotsalaiseen vakuutustoimintaan myymällä kotimaansa ulkopuolisia toimintojaan.
Folksam Vahinkovakuutus Fennialle

Keskinäinen Vakuutusyhtiö Fennia osti 27. marraskuuta 2018 suomalaisen Folksam Vahinkovakuutus Oy:n, josta tuli kaupan seurauksena Fennian tytäryhtiö. Folksam Vahinkovakuutus muutti helmikuussa 2019 nimensä Fennia Vahinkovakuutukseksi.
Folksamin suomalainen toimipiste Närpiössä 2016.
Floriano Peixoto

Floriano Peixoto vuonna 1891.
Floriano Vieira Peixoto (portugali ääntäminen: [floriˈɐnu viˈejrɐ dʒi araˈuʒu pejˈʃotu] 30. huhtikuuta 1839 – 29. heinäkuuta 1895), lempinimeltään "rautamarsalkka", oli brasilialainen sotilas ja poliitikko, Paraguayn sodan veteraani, ja toinen Brasilian presidentti.
Nousu presidentiksi

Floriano Peixoto oli armeijan Marsalkka, kun hänet valittiin varapresidentiksi helmikuussa 1891. Marraskuussa 1891 hän nousi presidentiksi, kun Brasilian ensimmäinen presidentti, marsalkka Deodoro da Fonseca erosi toimestaan. Brasilia oli keskellä poliittista ja taloudellista kriisiä.
Valtakausi

Floriano Peixoto kukisti häntä vastaan nousseen merivoimien upseerien kapinan 1893-1894 ja Rio Grande do Sulin ja Santa Catarinan osavaltioissa virinneen sotilaskapinan saman vuoden aikana. Hänen valtakauttaan leimasi lisääntynyt vallan keskittäminen ja nationalismi.
Aiheesta muualla

Kuvia tai muita tiedostoja aiheesta Floriano Peixoto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Floriano Peixoto
Käännös suomeksi
Four-Mod

Four-Mod (2008)
Four-Mod (โฟร์-มด) on vuonna 2005 perustettu thaimaalainen popduo. Sen jäseninä ovat kaksi tyttöä lempinimiltään Four ja Mod.
Historia

Four-Modin debyyttisingle "Hai Jai Pen Tur" oli menestys. Heidän toinen singlensä "Love Love" oli vieläkin menestyksekkäämpi. Se pysyi useita viikkoja listojen ensimmäisillä sijoilla, ja myös albumi sai samanlaista suosiota. Kolmas single "Dek Mee Ban Haa" menestyi yhtä hyvin, ja duo julkaisi minialbumin nimeltä Woo!
Jäsenet

"Four" (Sakolrat Woraurai) (ศกลรัตน์ วรอุไร)
"Mod" (Napapat Wattanakamolwut) (ณปภัช วัฒนากมลวุฒิ)
Diskografia

(2005) Four-Mod
(2006) Love Love
(2007) Woo!
(2008) In Wonderland
(2008) Go! Go!
(2009) We Will Love U
(2010) Hello Four-Mod
(2011) I am Four Mod
Folkodiini

| Folkodiini |
| --- | --- |


Tunnisteet
CAS-numero:  509-67-1
PubChem CID:  5311356
Ominaisuudet
Molekyylikaava:  C23H30N2O4
Moolimassa:  398.5 g/mol
Ulkomuoto:  Kiinteä
Sulamispiste:  91 ºC
Kiehumispiste:  577,8 ºC
   
Folkodiini on morfinaanialkaloidi, jolla on 3-asemassa 2-morfolinoetyyliryhmä. Sen kemiallinen kaava on C23H30N2O4 ja jonka moolimassa on 398.5 grammaa moolia kohden.
Folkodiinia on käytetty lääkkeenä kuivaan yskään 1950-luvulta lähtien. Vuonna 2022 se oli käytössä seitsemässä Euroopan unionin jäsenvaltiossa.
Vuonna 2021 Länsi-Australiassa julkaistiin tutkimus, jonka mukaan folkodiinista oli vaarana saada anafylaksia liittyen neuromuskulaarisiin lääkkeisiin. Vuonna 2022 todettiin folkodiinin ja neuromuskulaaristen salpaajien aiheuttamien anafylaktisten reaktioiden välillä olevan merkittävä yhteys. Tästä johtuen EMA ilmoitti joulukuussa 2022, että folkodiinia sisältävät lääkkeet vedetään pois marrkinoilta Euroopan unionin alueella.
Aiheesta muualla

DrugBank: Pholcodine (englanniksi)
Human Metabolome Database (HMDB): Pholcodine (englanniksi)
Kyoto Encyclopedia of Genes and Genomes (KEGG): Pholcodine (englanniksi)
Forsti

Forsti on metsätieteiden opiskelija, metsäylioppilas, viralliselta nimeltään maatalous- ja metsätieteiden ylioppilas (lyhennetään maat. ja metsät. yo). Forsteja opiskelee sekä Helsingin että Itä-Suomen yliopistossa Joensuun kampuksella. Kun forstit valmistuvat maistereiksi, yliopistot myöntävät heille oikeuden metsänhoitajan arvonimeen.
Itä-Suomen yliopiston ensimmäisen vuoden metsätieteiden opiskelijoita kutsutaan Torsteiksi aina Forstikasteeseen asti.
Järjestöt

Yliopiston metsätieteiden opiskelijoiden pitkäaikaisia ainejärjestöjä ovat Metsäylioppilaat ry ja Joensuun Metsäylioppilaat ry.
Metsäylioppilaat ry:n historia ulottuu vuoteen 1909, jolloin se aloitti toimintansa nimellä Ylioppilasyhdistys Metsämiehet. Nykyiseen muotoon yhdistys vaihtoi nimensä vuonna 1956.
Forstiliivi on forstien käyttämä juhla-asu. Sen edeltäjä forstitakki otettiin käyttöön 1950-luvulla ja nykyiseen forstiliiviin siirryttiin syksyllä 1964. Forstihuuto on Helsingin metsäylioppilaiden virallinen ainejärjestölehti, joka ilmestyy vähintään neljä kertaa vuodessa.
Joensuun Metsäylioppilaat ry (JMYO) on Itä-Suomen yliopiston metsätieteen opiskelijoiden ainejärjestö, joka on perustettu vuonna 1982. Yhdistyksen tarkoituksena on kehittää Itä-Suomen yliopistossa, Joensuun kampuksella metsätieteiden opetusta ja tutkimusta, ajaa metsätieteiden opiskelijoiden yhteisiä etuja sekä edistää jäsentensä metsäalan, kulttuurin ja ruumiinkulttuurin harrastuksia. Yhdistys tekee esityksiä ja aloitteita, harrastaa julkaisutoimintaa sekä järjestää esitelmä- ja keskustelutilaisuuksia, opintoretkiä ja urheilutilaisuuksia sekä pitää yhteyttä akateemisiin järjestöihin, metsäammattilaispiireihin ja alaa lähellä oleviin koti- ja ulkomaisiin järjestöihin. Tunnetuimpia tapahtumia ovat Forstikaste, Joensuun Vappusoudut ja Räkäposkella.
Kuusikauppa

Metsäylioppilaiden Kuusikauppa on jo vuosikymmenten ajan toimittanut joulukuusia Helsingin ja lähiseutujen yrityksille ja yhteisöille. Myös toreilta löytyy joulun aikaan Metsäylioppilaiden Kuusikaupan myyntipisteitä. Perinteisiin kuuluu myös vuodesta 1963 alkaen vuosittainen joulukuusen luovuttaminen Tasavallan Presidentille.
Aiheesta muualla

Metsätieteiden laitos - Helsingin yliopisto
Metsätieteiden osasto - Itä-Suomen yliopisto
Metsäylioppilaat ry (Arkistoitu – Internet Archive)
Joensuun Metsäylioppilaat ry
Geoff Lees

| Geoff Lees |
| --- | --- |

Henkilötiedot
Kansalaisuus:   Britannia
Formula 1 -ura
Aktiivivuodet:  1978–1980, 1982
Talli(t):  Tyrrell, Ensign, Shadow, RAM, Theodore, Lotus
Kilpailuja:  12
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1978
Viimeinen kilpailu:  Ranskan Grand Prix 1982
Geoff Lees (s. 1. toukokuuta 1951 Atherstone, Warwickshire, Yhdistynyt kuningaskunta) on entinen brittiläinen Formula 1 -kuljettaja. Hän osallistui 12 osakilpailuun, mutta ei saavuttanut niistä yhtään MM-pistettä. Hänen parhaaksi sijoitukseksi jäi seitsemäs sija Saksan GP:stä vuonna 1979.
Lees ajoi kaikissa osallistumissaan kilpailuissa pienten yksityistallien autoilla, joiden kilpailukyky oli heikko. Kaudella 1981 hän haki lisävauhtia F1-uralleen voittamalla Euroopan Formula 2 -sarjan mestaruuden. F2-sarjan mestaruus ei kuitenkaan tuonut Leesille toivottua kuljettajan paikkaa huipputallista, vaan hän joutui tyytymään Theodoreen ja Lotukseen. Lees päättikin vetäytyä kuninkuusluokasta kauden 1982 jälkeen.
F1-uran jälkeen Lees siirtyi kilpailemaan Japaniin, jossa hän saavutti parempaa menestystä mm. voittamalla kauden 1983 Japanin F2-mestaruuden.
Gimle

Gimle on pohjoismaisessa mytologiassa taivaallinen asuinsija, jossa Völuspán mukaan Ragnarökin jälkeen kaikki oikeamieliset elävät ja asuvat.
Forssell

Forsell tai Forssell on muun muassa seuraavien henkilöiden sukunimi:
Forsell

Björn Forsell (1915–1975), ruotsalainen oopperalaulaja
Elisabeth Forsell (1700-luvun puoliväli), ruotsalainen Suomessa toiminut kehruumestaritar
Heikki Frans Forsell (k. 1918), suomalainen punakaartilainen
John Forsell (1868–1941), ruotsalainen oopperalaulaja
Johnny Forsell (1939–1988), suomalainen laulaja
Juho Forsell tai Forssell (1853–1939), amerikansuomalainen taidemaalari
Mikael Forsell (s. 1965), ruotsalainen jääpallomaalivahti
Ola Forsell (1899–1964), suomalainen piirustuksenopettaja ja taidemaalari
Petteri Forsell (1990), suomalainen jalkapalloilija
Tero Forsell (1976), suomalainen jääkiekkoilija
Tuukka Forsell (s. 1975), Kouvolan apulaiskaupunginjohtaja
Åke Forsell (1932–2015), suomalainen saksofonisti
Forsell > Entinen nimi

Jalmari Laakso, vuoteen 1904 Forsell, (s. 1895–1967), suomalainen yritysjohtaja, KK:n pääjohtaja
Jacob af Forselles, alk. Forsell (1696–1768), suomalainen kauppias ja teollisuusyrittäjä.
Forssell

Aarne Koskenalho, aik. Forssell (1888–1918), suomalainen jääkärikapteeni ja Helsingin kaupunginviskaali
Adolf Forssell (1874–1948), suomalainen opettaja ja järjestöjohtaja, maanviljelysneuvos
Carl Forssell (1917–2005), ruotsalainen miekkailija
Christina Forssell (s. 1973), suomalainen jalkapalloilija
Elli Forssell–Rozentāle (1873–1943), suomalainen laulaja
Ernst Albert Forssell (1840–1904), suomalainen esittelijäsihteeri ja senaattori
Gösta Forssell (1876–1950), ruotsalainen lääkäri, Karoliinisen sairaalan professori
Hans Forssell (1843–1901), ruotsalainen historioisija ja poliitikko
Henry Forssell (s. 1947), suomalainen jalkapalloilija
Jarl Forssell (1912–1964), suomalainen lääkäri ja sisätautiopin dosentti
Jenni Skyttä-Forssell (s. 1981), kirjailija ja runoilija
Johan Forssell (s. 1979), ruotsalainen poliitikko ja ministeri
Johnny-Kai Forssell (s. 1946), suomalainen DJ ja toimittaja
Karl-Erik Forssell (1905–1995), Porvoon hiippakunnan piispa
Kyllikki Forssell (1925–2019), suomalainen näyttelijä ja teatterineuvos, Viljo Forssellin tytär
Lars Reinhold Forssell (1799–1857), suomalainen senaattori ja hovioikeudenneuvos
Lars Forssell (1928–2007), ruotsalainen kirjailija
Metti Forssell (s. 1991), malli ja kauneusalan yrittäjä
Mikael Forssell (s. 1981), suomalainen jalkapalloilija
Osmo Forssell (s. 1933), Oulun yliopiston kansantaloustieteen professori
Pia Forssell (s. 1953), suomalainen kirjallisuushistorioitsija
Viljo Forssell (1878–1954), suomalainen eversti, kilparatsastaja, ratsastuksen ja hippologian opettaja
Formulakeidas

Formulakeidas oli vuosina 1994–2004 Espoon Niipperin kaupunginosassa Juvanmalmilla sijainnut sisämikroautorata. Vuonna 2003 Formulakeitaan kellariin rakennettiin rauniokaupunki-teemainen värikuularata, Paintball Basement. Toimintaa harjoittaneen Indoor Karting Franchising Oy Ltd:n konkurssin 19.2.2004 myötä radat lopettivat toimintansa.
Frans Leonard Lindbohm

| Frans Lindbohm> Henkilötiedot |
| --- | --- |
Syntynyt: 31. heinäkuuta 1882 Rautalampi
Kuollut: 22. helmikuuta 1952 (51 vuotta) Mikkeli
Vanhemmat:  Ivar Fredrik Lindbohm Elvira Aurora Breitholtz
Puoliso:  Aino Hilda Fredrika Jalkanen (1908–1917) Anni Alvida Pulkkinen (1921–1924) Suoma Eufrosyne Lundsted (1926–1952)
Muut tiedot
Uskonto:  Baptismi
Frans Leonard Valdemar Lindbohm (31. heinäkuuta 1882 Uurainen – 22. helmikuuta 1952 Mikkeli) oli suomalainen evankelis-luterilaisen kirkon pappi (1908–1917) ja myöhemmin baptistisaarnaaja.
Elämäkerta > Ura kirkon pappina

Lindbohm valmistui Kuopion yhteiskoulusta ylioppilaaksi vuonna 1902 ja suoritti teologisen erotutkinnon 1908. Lindbohm vihittiin papiksi 1908 ja hänet määrättiin Sortavalan papiston apulaiseksi sekä Suomen Evankelisen Seuran saarnaajaksi. Lindbohm toimi myös uskonnonopettajana Sortavalan seminaarissa.
Lindbohm valittiin vuonna 1909 Aunuksen kirkkoherraksi, mutta kuvernööri ei sallinut hänen astua virkaan. Kotiuduttuaan Lindbohm hakeutui Suomen Lähetysseuraan nuorisotyöntekijäksi.
Elämäkerta > Ura baptistisaarnaajana

Lindbohm erosi papin virasta ja luterilaisesta kirkosta vuonna 1917. Taustalla oli vakuuttuneisuus, ettei hän kykenisi enää toimimaan lapsikasteen pohjalla. Lindbohm liittyi ensin helluntaiherätykseen ja toimi evankeliumin julistustyössä. Vuonna 1931 Lindbohm liittyi Suomen Baptistikirkkoon ja samana vuonna hänet valittiin ulkomaan sihteeriksi. Vuonna 1932 Lindbohm liittyi yhdyskunnan hallitukseen.
Lindbohmin esiintymistä on kuvattu kuvarikkaaksi ja sydämelliseksi; hän osasi huomioida olosuhteet ja valitsi tekstit tilanteen mukaan. Lindbohm puhutteli erityisesti teollisuudessa työskenteleviä ja piti lukuisia puhetilaisuuksia eri teollisuuslaitoksissa.
Florian Schwarthoff

| Mitalit | Mitalit | Mitalit |  |
| --- | --- | --- | --- |
|  Florian Schwarthoff (vasemmalla) vuonna 2016. |  Florian Schwarthoff (vasemmalla) vuonna 2016. |  Florian Schwarthoff (vasemmalla) vuonna 2016. |  |
Maa:   Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | 110 metrin aitajuoksu |  |
| EM-kisat  | EM-kisat  | EM-kisat  |  |
|  Hopeaa | Helsinki 1994 | 110 metrin aitajuoksu |  |
| Universiadit  | Universiadit  | Universiadit  |  |
|  Pronssia | Duisburg 1989 |  110 metrin aitajuoksu |  |
Florian Schwarthoff (s. 7. toukokuuta 1968 Dortmund, Länsi-Saksa) on saksalainen entinen aitajuoksija. Hänen paras saavutuksensa on pronssimitali Atlantan kesäolympialaisissa 1996 110 metrin aitajuoksussa. Hänen oma ja Saksan  ennätys kyseisellä matkalla on 1995 juostu 13,05 sekuntia. Schwarthoff on 201 cm pitkä ja hän onkin pisin aitajuoksun olympiamitalin voittanut urheilija.
Henkilökohtaiset ennätykset

100m - 10,57 (1996)
200m - 20,86 (1991)
110 metrin aitajuoksu - 13,05 (1995) - Saksan ennätys
Pituushyppy - 769 (1986)
Saavutukset

| Vuosi | Kilpailu | Paikka | Tulos |
| --- | --- | --- | --- |
| 1989 | Universiadit | Duisburg, Saksa | 3 |
| 1990 | Euroopan-mestaruuskilpailut | Split, Jugoslavia | 9 |
| 1991 | Maailmanmestaruuskilpailut | Tokio, Japani | 7 |
| 1992 | Kesäolympialaiset | Barcelona, Espanja | 5 |
| 1993 | Maailmanmestaruuskilpailut | Stuttgart, Saksa | 5 |
| 1994 | Euroopan-mestaruuskilpailut | Helsinki, Suomi | 2 |
| 1996 | Kesäolympialaiset | Atlanta, Yhdysvallat | 3 |
| 1997 | Maailmanmestaruuskilpailut | Ateena, Kreikka | 4 |
Florian Thauvin

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 26. tammikuuta 1993
Syntymäpaikka: Orléans, Ranska
Pelipaikka: oikea laitahyökkääjä
Pituus: 180 cm
Seura
Seura: Udinese
Junioriseurat
2000–2005: Ingre
2005–2007: Saint-Jean-de-la-Ruelle
2007–2008: US Orléans
2008–2010: Grenoble
Seurat
| Vuodet | Seura | O | (M) |
| 2010–2011 | Grenoble | 3 | (0) |
| 2011–2013 | Bastia | 29 | (3) |
| 2013 | Lille | 0 | (0) |
| 2013 | → Bastia | 16 | (7) |
| 2013–2015 | Marseille | 67 | (13) |
| 2015–2017 | Newcastle United | 13 | (0) |
| 2016–2017 | → Marseille | 54 | (17) |
| 2017–2021 | Marseille | 106 | (46) |
| 2021–2023 | Tigres | 37 | (8) |
| 2023– | Udinese | 31 | (2) |
Maajoukkue
| 2011–2012 | Ranska U18 | 2 | (0) |
| 2012 | Ranska U19 | 2 | (0) |
| 2012–2013 | Ranska U20 | 17 | (7) |
| 2013–2014 | Ranska U21 | 10 | (7) |
| 2017–2019 | Ranska | 10 | (1) |
 Seurajoukkueuran tilastot kattavat vain kansalliset sarjat, päivitetty 27. joulukuuta 2023.  Maajoukkueuran tilastot päivitetty 27. joulukuuta 2023.
| Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Maa:   Ranska> Miesten jalkapallo. |
| --- | --- | --- | --- |
|  Kultaa | Venäjä 2018 | Jalkapallo |  |
Florian Thauvin (s. 26. tammikuuta 1993 Orléans) on ranskalainen jalkapalloilija, joka edustaa Italian Serie A:ssa pelaavaa Udinesea. Vasenjalkainen Thauvin on pelipaikaltaan oikea laitahyökkääjä.